Castellum

## **Főbb információk:**

* *Államforma: köztársaság*

* *Főváros: Turris*

* *Kormányzás a szenátus által*
* Népesség: Flatill, menekült értelmiség
* Beszélt nyelv: ó-flatill

* *Vallások: Az órásmester hívei, peremvidéken néhol természeti vallások*

### **Történelem**

A terület egy kisebb királysághoz tartozott. A Nagy szétszóródás után az uralkodó zsoldossereget toborzott, és hódításokba kezdett. Ám csőd fenyegette az országot, az ország nem volt centralizált, és a nép is elégedetlen volt az irreális adók és az akkortájt gyakori betörő hordák miatt. Két frakció alakult: A király, ki a szétszóródás után hataloméhessé és kapzsivá vált, és a nép, ki nem fogadta el a zsarnokot. Véres polgárháború kezdődött a túlélésért. Évekig tartó öldöklés hol a nép a királypártit, hol a zsoldos a barbárokat. Csak a felperzselt föld maradt az egykori birodalom helyén. Ekkor történt meg egy kisebb csoda: A barbár hadak visszahúzódtak, és hajóikkal elhagyták a térséget. A király ezt már nem élhette meg, mivel holtan találták birtokán. A polgárháború lezárult. Az emberek szétszóródtak, és saját falvakat alapítottak, máshol törzsek keletkeztek. Úgy tűnt, végleg széthullott az egykoron dicső birodalom.

#### **A fény kora**

Egy idegenről kezdtek el beszélni az emberek, akit Apostolnak neveztek el. Bár származását nem tudták, tagadhatatlan volt a tény, hogy követőinek száma gyorsan emelkedett. Többen számoltak be már-már félelmetes meggyőző erejéről.

Az embereknek egy órásmesterről mesélt, aki teremtette ezt a világot, és megalkotta az ’’örök szerkezetet”.

Arra kérte őket, hogy legyenek hírvivői az elkövetkezendő eseményeknek.

Történt ugyanis, hogy követői egy részével útra kelt. Egy hegy lábához vezette őket, majd egy nagy kiszögellésre mutatott.

*„Ott fog magasodni az Úr városának hófehér tornya, hogy midőn hamuból alkotá meg a világot, úgy mi is eme ország hamvain emelkedjünk fel hozzá szolgálva hatalmas terveit. Ácsok és mesteremberek! Fogjatok munkához, ugyanis itt fog állni az a bástya, mely magába fogadja Urunk ajándékát!”*

A jelenlévők látták, ahogy egy homokórára emlékeztető tárgyat vesz elő köpenye alól. Egy dologban különbözött: üres volt.

A szirt valóban jó helynek bizonyult. Be lehetett látni az egész Északi-hegységet. 100 napon és 100 éjjelen át épült a torony. Mikor a munkások kész lettek, ezt mondta:

*„Örvendjetek férfiak és asszonyok, elérkezett a vigasság ideje. Be fogom mutatni Urunknak ajándékotok!”*

Köszönetet mondott, majd útnak indult a toronyhoz. 7 nap 7 éjjel tartott a vigasság. A 7. nap utolsó órájában egy fehér láng gyúlt a torony tetején. Az embereket megdöbbentette, hogy a láng nem emésztette fel az építményt. Egy kisebb csapat indult el a bástyához.

Ám vezérüket nem találták meg. És mintha nem is csináltak volna a toronyra ajtót és ablakokat, úgy állott előttük a fehér fal. Egy könyv hevert a fal tövében. A közös nyelven volt beleírva. A csapat egyik tagja, ki értett a betűkhöz, felolvasta a többieknek:

„Földi porhüvelyemtől megválok, és nemsoká bizonyossá válnak számomra az Úr titkai.

Nektek azonban helyt kell állnotok, és helyes útra terelni a nyájat, mely a farkasok földjére tévedt.

Válasszatok magatoknak 4 Lordot, kik védelmezik az országot, és kiknek szívében nincs hely gonoszságnak. Az ügyekről közösen döntsenek, tegyenek esküt a népnek és egymásnak.

Legyen ez a hely az Utolsó menedék, az örök tiszta láng vezesse útján a vándorokat, kik keresik az Órásmester útját. Ez a fellegvár legyen e birodalom központja és a mindenkori Úr legerősebb védőbástyája”

A többi szöveg egy idegen nyelven íródott, melyet nem tudtak elolvasni.

A könyv tartalmát felolvasták a táborban is. Ez a könyv lett egy birodalom hitvallása.

Az elkövetkező évek alatt házak emelkedtek és utak épültek a torony köré. Ahogy meg volt írva, választottak a népek 4 Lordot, kik fenntartják a békét, és védelmezik Castellum földjét.

Megalakult az I. szenátus, mely hűséget esküdött a népnek és egymásnak.

A birodalomba nagy számmal költöztek be kutatók és mesteremberek, miután felvették a vallást.

### **Gazdaság**

Kiterjedt területén csak elvétve találhatóak falvak, a lakosság nagy része a fővárosba és a bástyák köré telepedett le. A lakosság nagyja állattenyésztéssel foglalkozik, a D-i területeken vannak termőföldek

### **Hadsereg**

A hadsereg magját a népből képzett katonák alkotják.

A 4 Lord rendelkezhet 1-1 hadsereggel, amennyiben a szenátus háborút indít.

#### **A Sagatus**

Megjelent egy fanatikus, ugyanakkor kontrollált szervezet, kiknek harcosai a hadsereg elitjét alkotják. Legtöbbjük szakrális feladatokat lát el, miután magának az Úrnak tesznek esküt. Lobogójukat átvette a hadsereg is.